Σύμφωνα με τις ανακοινώσεις που έκανε ο επικεφαλής και η πρώην ευρωβουλευτής σε κοινή τους εμφάνιση σε σχετικό βίντεο, εκτός της Πέπης Ρηγοπούλου και του Ψαραντώνη, υποψήφιου του ΜέΡΑ25 θα είναι η τραγουδίστρια, Νένα Βενετσάνου, ο συγγραφέας και σκηνοθέτης, Γιώργος Μανιώτης, ο δημοσιογράφος Τάκης Μίχας, καθώς και η μία εκ των αγωνιζόμενων καθαριστριών του υπουργείου Οικονομικών, Λίτσα Αλεξάκη.

Ακόμη, μεταξύ των υποψηφίων θα βρίσκεται ο ακτιβιστής και πρώην ευρωβουλευτής, Κρίττων Αρσένης, και ο σκιτσογράφος, Στάθης Σταυρόπουλος.

Παρακολουθήστε την ανακοίνωση των πρώτων ονομάτων των υποψηφίων του ΜέΡΑ25:

Διαβάστε αναλυτικά την ανακοίνωση του ΜέΡΑ25 για τα πρώτα ονόματα των υποψηφίων του:

Την βραδιά των ευρωεκλογών, με το ΜέΡΑ25 να αγγίζει αναπάντεχα το 3%, πολλοί ξαναβρήκαν το χαμόγελο που μας έκλεψαν το καλοκαίρι του 2015.

Η αναστημένη αυτή ελπίδα επιφορτίζει το ΜέΡΑ25 με την ευθύνη να εκφράσει στην επόμενη Βουλή την ρεαλιστική, υπεύθυνη, αξιόπιστη και συνεπή αντίσταση στην Νέα Δημοκρατία που πυρετωδώς ετοιμάζεται να οικοδομήσει μια νέα κερδοσκοπική ολιγαρχία επί των θεμελίων του 4ου Μνημονίου που αφήνει πίσω του ο ΣΥΡΙΖΑ.

Αμέσως μετά τις ευρωεκλογές, σε συνέντευξη τύπου, ο Γραμματέας του ΜέΡΑ25 Γιάνης Βαρουφάκης ανακοίνωσε ΚΑΛΕΣΜΑ ΣΥΜΠΟΡΕΥΣΗΣ σε όλους τους προοδευτικούς πολίτες στην βάση της ισηγορίας, της ισότιμης συμμετοχής, κι ενός συνεκτικού, ολοκληρωμένου, συμμετοχικού προγράμματος.

Σήμερα, το ΜέΡΑ25, σε πλήρη ετοιμότητα για την εκλογική αναμέτρηση της 7ης Ιουλίου, έχει τη χαρά να ανακοινώσει μερικά εμβληματικά ονόματα από εκείνους που το πήραν απόφαση να δώσουν μαζί μας την μάχη ώστε αυτή η φωνή να μπει στην επόμενη Βουλή.

Πρόκειται για πρόσωπα που προέρχονται από το χώρο των Γραμμάτων, της Τέχνης, και των αγώνων για δικαιοσύνη στην Ελλάδα και στον κόσμο. Πρόσωπα που σηματοδοτούν τη δυνατότητα του ΜέΡΑ25 να κτίζει κοινό πρόγραμμα εναντίον της Χρεοδουλοπαροικίας και την αναξιοπρέπειας από όλο το αντι-συστημικό πολιτικό φάσμα και στην βάση της κοινής μας αγωνίας για ελευθερία, αξιοπρέπεια και δικαιοσύνη: από την αλέκιαστη Αριστερά και την Οικολογία έως τους αυθεντικά φιλελεύθερους.

ΨΗΦΟΔΕΛΤΙΟ ΕΠΙΚΡΑΤΕΙΑΣ

Το ψηφοδέλτιο επικρατείας σηματοδοτεί τον πολιτικό πολιτισμό κάθε κόμματος. Σήμερα, ανακοινώνουμε έξι από τα δώδεκα πρόσωπα που θα κοσμήσουν το ψηφοδέλτιο επικρατείας του ΜέΡΑ25.

Στην πρώτη θέση ένας άνθρωπος που προσωποποιεί τον πολιτισμό τόσο της σύγχρονης Ελλάδας όσο και της αγνής, ανθρωπιστικής, αγωνιστικής Αριστεράς. Την Ομότιμη Καθηγήτρια του Πανεπιστημίου Αθηνών, ΠΕΠΗ ΡΗΓΟΠΟΥΛΟΥ Από τον χώρο της μουσικής και του τραγουδιού την ΝΕΝΑ ΒΕΝΕΤΣΑΝΟΥ Τον κορυφαίο θεατρικό μας συγγραφέα και σκηνοθέτη ΓΙΩΡΓΟ ΜΑΝΙΩΤΗ, ο οποίος στήριξε το ΜέΡΑ25 από την πρώτη μέρα και του οποίου το συνολικό έργο αποτελεί καυστικό χρονικό της σύγχρονης Ελλάδας Τον δημοσιογράφο και θιασώτη του αυθεντικού φιλελευθερισμού ΤΑΚΗ ΜΙΧΑ, ο οποίος από τις Άνδεις της Λατινικής Αμερικής μας στέλνει το μήνυμα: «Adelante Compañeros! Δεν έχουμε να χάσουμε τίποτα πέρα από τις αλυσίδες της Χρεοδουλοπαροικίας!» Μια γυναίκα που έδωσε, μαζί με άλλες, πολλές γυναίκες, αγώνα αξιοπρέπειας, αγώνα ανένδοτο, στο πεζοδρόμιο έξω από το Υπ. Οικονομικών, αλλά και στα δικαστήρια, ξεμπροστιάζοντας την αναλγησία της τρόικας εξωτερικού και εσωτερικού. Την ΛΙΤΣΑ ΑΛΕΞΑΚΗ Στην τελευταία θέση του ψηφοδελτίου επικρατείας με δέος ανακοινώνουμε το όνομα ενός ανθρώπου διαχρονικού, ενός Ανωγειανού λυράρη του οποίου η μουσική σύνορα δεν γνωρίζει. Του αγωνιστή που, ανεβαίνοντας στην σκηνή, σείει την οικουμένη. Τον θρυλικό ΨΑΡΑΝΤΩΝΗ ΞΥΛΟΥΡΗ



Τα υπόλοιπα έξι ονόματα που συμπληρώνουν το ψηφοδέλτιο επικρατείας του ΜέΡΑ25 θα ανακοινωθούν σύντομα, μαζί με τα ονόματα των υποψηφίων βουλευτών ανά εκλογική περιφέρεια. Για σήμερα, δύο επί πλέον ονόματα που θα ριχτούν στην εκλογή μάχη ζητώντας τον σταυρό των Αθηναίων πολιτών:

ΔΥΟ ΑΚΟΜΑ ΠΡΟΣΩΠΑ ΥΠΟΨΗΦΙΩΝ ΠΟΥ ΡΙΧΝΟΝΤΑΙ ΣΤΗΝ ΜΑΧΗ ΤΗΣ ΑΤΤΙΚΗΣ

ΚΡΙΤΤΩΝ ΑΡΣΕΝΗΣ – Ο βραβευμένος περιβαλλοντολόγος και ακτιβιστής της κοινωνικής οικολογίας, με γόνιμη προϋπηρεσία στο Ευρωπαϊκό Κοινοβούλιο όπου ήταν ευρωβουλευτής την περίοδο 2009-2014, θα ζητήσει την ψήφο των πολιτών των Δυτικών Προαστίων (Β2 εκλογικής περιφέρεια) της Αθήνας

– Ο βραβευμένος περιβαλλοντολόγος και ακτιβιστής της κοινωνικής οικολογίας, με γόνιμη προϋπηρεσία στο Ευρωπαϊκό Κοινοβούλιο όπου ήταν ευρωβουλευτής την περίοδο 2009-2014, θα ζητήσει την ψήφο των πολιτών των Δυτικών Προαστίων (Β2 εκλογικής περιφέρεια) της Αθήνας ΣΤΑΘΗΣ ΣΤΑΥΡΟΠΟΥΛΟΣ – Ο γνωστός και αγαπημένος μας ΣΤΑΘΗΣ, ο σκιτσογράφος και δημοσιογράφος με αγώνες δεκαετιών, θα ζητήσει την ψήφο των πολιτών της Α’ Αθηνών

Με τους νέους και παλαιότερους συνοδοιπόρους, το ΜέΡΑ25 εμπεδώνει τον πολιτικό πολιτισμό στη βάση προγραμματικού λόγου, μακρυά από διχασμούς, διχόνοιες και δαιμονοποίηση αντιπάλων.

Σήμερα απλά αρχίσαμε. Οι όμορφες μέρες βρίσκονται μπροστά μας και μπροστά σε όσους το βράδυ των ευρωεκλογών ξαναβρήκαν το χαμόγελό τους.

ΜέΡΑ25 – ΕΠΕΙΔΗ ΑΥΤΗ Η ΦΩΝΗ ΑΞΙΖΕΙ ΝΑ ΜΠΕΙ ΣΤΗΝ ΒΟΥΛΗ

ΜέΡΑ25 – ΕΠΕΙΔΗ ΑΥΤΗ Η ΝΥΧΤΑ ΚΡΑΤΗΣΕ ΠΟΛΥ